सीएम केजरीवाल ने कहा- AAP सरकार और पार्टी विधायकों को केंद्रीय जांच एजेंसियों ने दी क्लीन चिट  
AAP सरकार, विधायकों को जांच एजेंसियों ने दी क्लीन चिट- सीएम केजरीवाल
'दिल्ली के मंत्रियों और आप विधायकों को न्यायपालिका से भी क्लीन चिट मिली'
अर्थव्यवस्था में मंदी का दिल्ली पर कोई असर नहीं पड़ा- सीएम केजरीवाल
दिल्ली के मुख्यमंत्री अरविंद केजरीवाल (Arvind Kejriwal) ने मंगलवार को कहा कि उन्हें खुशी है कि उनकी सरकार अपना कार्यकाल पूरा करने वाली है और आप सरकार और पार्टी के विधायकों को सीबीआई, ईडी और आयकर विभाग जैसी केंद्रीय जांच एजेंसियों एवं न्यायपालिका से भी ‘‘क्लीन चिट'' मिली है. मुख्यमंत्री 2015 में दिल्ली सचिवालय में उनके कार्यालय पर सीबीआई के छापे और लोक निर्माण विभाग मंत्री सत्येंद्र जैन समेत अपने कैबिनेट मंत्रियों और आम आदमी पार्टी (आप) के विधायकों के खिलाफ कई मामलों का जिक्र कर रहे थे. उन्होंने कहा कि कई छापे और मामलों के बावजूद, दिल्ली के मंत्रियों और आप विधायकों को सीबीआई, प्रवर्तन निदेशालय, आयकर विभाग और यहां तक कि न्यायपालिका से ‘‘क्लीन चिट'' मिली है. 
उन्होंने भारतीय जनता पार्टी पर आप नेताओं के पीछे केंद्रीय जांच एजेंसियों को लगा देने का आरोप लगाया और कहा कि उन्हें कुछ नहीं मिला. दिल्ली विधानसभा चुनाव अगले साल के प्रारंभ में होने वाले हैं. केजरीवाल ने दावा किया कि अर्थव्यवस्था में मंदी का दिल्ली पर कोई असर नहीं पड़ा.